
								63. schôdza

515
U z n e s e n i e
 Ústavnoprávneho výboru Národnej rady Slovenskej republiky
 z 18. novembra 2008

	Ústavnoprávny výbor Národnej rady Slovenskej republiky

     	prerokoval vládny návrh zákona o cestnej premávke a o zmene a doplnení niektorých zákonov (tlač 782) a


	A.   s ú h l a s í 

			s vládnym návrhom zákona o cestnej premávke a o zmene a doplnení niektorých zákonov (tlač 782); 
 
B.   o d p o r ú č a

		Národnej rade Slovenskej republiky

			vládny návrh zákona o cestnej premávke a o zmene a doplnení niektorých zákonov (tlač 782) schváliť so zmenami a doplnkami uvedenými v prílohe tohto uznesenia; 


	C.  u k l a d á

		predsedovi výboru

	      	predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre obranu a bezpečnosť. 


	 								  Mojmír  Mamojka 						 	                                        predseda výboru

  Katarína Tóthová
za overovateľa výboru

P r í l o h a
k uzneseniu Ústavnoprávneho 
výboru Národnej rady SR č. 515
z 18. novembra 2008
____________________________




Pozmeňujúce a doplňujúce návrhy

k vládnemu návrhu zákona o cestnej premávke a o zmene a doplnení niektorých zákonov (tlač 782)
___________________________________________________________________________



1. K čl. I  § 32 ods. 1
     V § 32 ods. 1  sa slová „§ 34 ods. 3“ nahrádzajú slovami „§ 34 ods. 4“.

Ide o odstránenie nesprávneho vnútorného odkazu.

2. K čl. I § 52 ods. 2
      V § 52 ods. 2 sa slová „používať, ak“ nahrádzajú slovami „používať; to neplatí ak“.

Ide o legislatívne spresnenie navrhovaného ustanovenia.

3. K čl. I § 141 ods. 4 písm. h)
     V § 141 ods. 4 sa vypúšťa písmeno h).

Keďže skúšobnými komisármi budú príslušníci Policajného zboru, navrhuje sa vylúčiť spod pôsobnosti správneho poriadku odoberanie preukazu skúšobného komisára. Navyše ide  o odstránenie rezidua, keď skúšobným komisárom mohla byť fyzická osoba, ktorá bola v pracovnom pomere k právnickej osobe, ktorej bola udelená licencia na vykonávanie skúšky z odbornej spôsobilosti.


4. K čl. I § 141 ods. 5 písm. i)
     V § 141 ods. 5 písm. i)  sa slová „zadržanie podľa § 85 ods. 4 písm. f)“ nahrádzajú slovom „odobratie“.
Inštitút zadržania preukazu skúšobného komisára predložený návrh nezaviedol. Ide o reziduum z predchádzajúcej navrhovanej právnej úpravy.



5. K čl. III  15. bod (§ 86 písm. f)
     V  § 86 písm. f)  sa slová „§ 22 ods. 1 písm. i)“ nahrádzajú slovami „§ 22 ods. 1 písm. k)“.
Ide o odstránenie nesprávneho označenia priestupku, ktorý môže Železničná polícia prejednávať  v blokovom konaní.





